નવી દિલ્હીઃ ભારતની ૪૦૦ મીટરની ટોચની રનર પ્રિયંકા પવાર પર પ્રતિબંધક શક્તિવર્ધક પદાર્થ લેવા માટે દોષી ઠર્યા બાદ ગઈ કાલે આઠ વર્ષનો પ્રતિબંધ લગાવી દેવામાં આવ્યો, જેના કારણે તેની કરિયર લગભગ ખતમ થઈ ગઈ. ૨૦૧૪ની ઇંચિયોન એશિયન ગેમ્સમાં ૪૦૦x૪ મીટર મહિલા રિલેમાં ગોલ્ડ મેડલ જીતનારી પ્રિયંકા ગત વર્ષે આંતરરાષ્ટ્રીય એથ્લેટિક્સ સ્પર્ધા દરમિયાન પ્રતિબંધિત પદાર્થ લેવા માટે દોષી ઠરી હતી. આથી તેની સામે આ કાર્યવાહી કરવામાં આવી છે.